Ilk Android One smartfonlari 15-sentabr kuni taqdim etilishi mumkin

Google kompaniyasi 15-sentabr kuni tadbir rejalashtirgan va unga taklif qilish ishlarini boshlab yubordi. Bu haqda Phonearena.com sayti ma’lumotiga asoslanib “Parol” nashri xabar berdi.

Google kompaniyasi Android One loyihasini ishlab chiqqani va uning doirasida arzon Android smartfonlari ishlab chiqarilishi haqida avval xabar berilgan va so‘nggi taxminlarga ko‘ra, ilk Android One smartfonlari sentabr boshida taqdim etilishi kutilayotgan edi. Google’ning 15-sentabrdagi tadbirida ilk arzon smartfonlar taqdim etilishi mumkin.

Android One loyihasi yordamida besh milliard insonni Android qurilmasi bilan ta’minlash maqsad qilingan. Ilk arzon smartfonlar esa Hindiston bozorida 115–165 dollardan sotilishi mumkin.